Ak sa v okruhu desiatich či pätnástich kilometrov od Bratislavy podarí obnoviť nejakú ucelenejšiu parcelu vinohradu, môžeme hovoriť o malom zázraku. Ak sa podarí vysadiť novú, ide o ešte väčší. Tlak developerov, respektíve bezdôvodné presvedčenie majiteľov pozemkov o ich vhodnosti na stavebné účely, je v mnohých prípadoch "postavený na hlavu".
Spolumajiteľom vinárstva Dubovský & Grančič sa však podaril husársky kúsok. Na takmer najvyššie položenej parcele nad Svätým Jurom vysadili dva hektáre vinohradu s odrodou Rulandské biele.